การจัดการ

1 โครงสร้างการจัดการ

[]

2. โครงสร้างคณะกรรมการ

ประกอบไปด้วยคณะกรรมการ 3 ชุด

2.1 คณะกรรมการบริษัทประกอบไปด้วยกรรมการ 14 ท่านคือ

  ----- -------------------------- --------------------------------------
  1.    นายโฆสิต สุวินิจจิต             ประธานกรรมการ

  2.    นายอารักษ์ ราษฎร์บริหาร        กรรมการ

  3.    นายธนพันธ์ วงศ์ชินศรี           กรรมการ

  4.    นายรัตนบุรี อติศัพท์             กรรมการ

  5.    นางธนนุช ตรีทิพยบุตร           กรรมการ

  6.    นายปรีชา ธรรมพิภพ            กรรมการ

  7.    นางสาววทันยา วงษ์โอภาสี       กรรมการ

  8.    นางรัชนีกร จินตกานนท์          กรรมการ

  9.    นายสุรพล ซีประเสริฐ           กรรมการ

  10.   นายชวลิต สาลีผล              กรรมการ

  11.   นายเมตตา บันเทิงสุข           กรรมการ

  12.   นายพิพัฒน์ บูรณะนนท์            ประธานกรรมการตรวจสอบ

  13.   พลเอกสุนทร โสภณศิริ           กรรมการตรวจสอบ

  14.   นายศุทธิชัย บุนนาค             กรรมการตรวจสอบ
  ----- -------------------------- --------------------------------------

กรรมการผู้มีอำนาจลงนามได้แก่ นายอารักษ์ ราษฎร์บริหาร หรือ นายธนพันธ์ วงศ์ชินศรี หรือ
นายรัตนบุรี อติศัพท์ ลงลายมือชื่อ
กรรมการสองในสามคนนี้ลงลายมือชื่อร่วมกันและประทับตราสำคัญของบริษัท

 เลขานุการบริษัท บริษัทฯ ได้แต่งตั้งให้ นายประณต โกษาคาร เป็นเลขานุการบริษัท

ขอบเขตอำนาจหน้าที่ของคณะกรรมการบริษัท

คณะกรรมการบริษัทมีหน้าที่กำหนดนโยบายในการดำเนินธุรกิจของบริษัทให้เป็นไปตามกฎหมาย
สอดคล้องกับวัตถุประสงค์และข้อบังคับของบริษัท

1.  มอบหมายให้ฝ่ายบริหารเป็นผู้ดำเนินตามนโยบายอย่างมีประสิทธิภาพ
    โดยสอบทานให้การบริหารและการจัดการของคณะกรรมการบริหารเป็นไปตามแนวนโยบายที่ได้รับมอบหมาย

2.  พิจารณาอนุมัติแผนการดำเนินธุรกิจทั้งทางตัวเลขและเป้าหมายที่กรรมการบริหารเสนอเพื่อให้เกิดประโยชน์สูงสุดแก่บริษัท

3.  ปฏิบัติหน้าที่เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้นด้วยความรับผิดชอบ และระมัดระวังผลประโยชน์ของบริษัท

4. สอบทานให้มีการจัดทำรายงานทางการเงินอย่างถูกต้องและแสดงถึงฐานะของบริษัทที่เป็นจริง
และจัดทำตามมาตรฐานการบัญชีที่รองรับโดยทั่วไปซึ่งได้มีการตรวจสอบโดยผู้สอบบัญชีของบริษัท
เพื่อเสนอต่อที่ประชุมผู้ถือหุ้น

5. จัดประชุมผู้ถือหุ้นโดยให้ความเสมอภาคแก่ผู้ถือหุ้นทุกท่านอย่างเท่าเทียมกัน
และมีการรายงานข้อมูลทางการเงินและข้อมูลที่สำคัญในการดำเนินธุรกิจของบริษัทให้แก่ผู้ถือหุ้นและผู้มีส่วนได้เสียอย่างถูกต้องและเป็นไปตามข้อกฎหมายที่ได้กำหนดไว้

6.  ตรวจสอบและประเมินความเพียงพอและเหมาะสมของระบบการควบคุมภายในและการบริหารความเสี่ยงของบริษัท

7.  พิจารณาแต่งตั้งตัวแทนคณะกรรมการบริษัทเพื่อมอบอำนาจในการดำเนินกิจการที่ได้รับมอบหมายจากคณะกรรมการบริษัทตามแต่คณะกรรมการบริษัทจะเห็นสมควร
    และคณะกรรมการบริษัทสามารถยกเลิก เพิกถอน หรือเปลี่ยนแปลงแก้ไขอำนาจนั้นได้
    ทั้งนี้การมอบอำนาจดังกล่าวจะไม่เป็นการมอบอำนาจที่ทำให้ผู้รับมอบอำนาจสามารถอนุมัติรายการที่ผู้รับมอบอำนาจหรือบุคคลที่อาจมีความขัดแย้งมีส่วนได้เสีย
    หรืออาจมีความขัดแย้งทางผลประโยชน์ในลักษณะอื่นกับบริษัท
    และหากมีการมอบอำนาจให้บุคคลใดต้องเป็นไปตามมติที่ประชุมกรรมการบริษัทที่มีกรรมการอิสระหรือกรรมการตรวจสอบเข้าร่วมด้วยเท่านั้น

2.2 คณะกรรมการบริหาร

คณะกรรมการบริหารของบริษัทมีจำนวน 5 ท่าน ดังนี้

1.  นายอารักษ์ ราษฎร์บริหาร ประธานเจ้าหน้าที่บริหาร

2.  นายดิเรก วงศ์ชินศรี กรรมการผู้จัดการใหญ่

3.  นายธนพันธ์ วงศ์ชินศรี กรรมการอำนวยการสายบริหาร

4.  นายณรงค์พร เอื้อจุฑามณี กรรมการอำนวยการสายสารสนเทศ

5.  นายประณต โกษาคาร รองกรรมการอำนวยการฝ่ายบัญชีและการเงิน

ขอบเขตอำนาจหน้าที่ของคณะกรรมการบริหาร

ขอบเขตอำนาจหน้าที่ของคณะกรรมการบริหารซึ่งประกอบไปด้วยกรรมการบริหารจำนวน 2 ท่าน
ดังต่อไปนี้

1.  วางเป้าหมายในการดำเนินธุรกิจทั้งทางตัวเลขและเป้าหมายอื่นๆ
    ที่เอื้อประโยชน์ต่อบริษัทโดยรวม โดยไม่ขัดต่อกฎหมายและจริยธรรมธุรกิจ
    และผ่านการเห็นชอบจากคณะกรรมการบริษัท

2.  พิจารณาอนุมัติการลงทุนโดยให้เป็นไปตามระเบียบอำนาจอนุมัติและผ่านการพิจารณาจากคณะกรรมการบริษัท

3.  พิจารณาอนุมัติค่าใช้จ่ายในการดำเนินธุรกรรมตามปกติของบริษัทในวงเงิน 5 - 30 ล้านบาท

4.  กำหนดโครงสร้างองค์กร
    และคัดเลือกบุคลากรที่มีความเหมาะสมในการทำงานของบุคลากรระดับผู้ช่วยผู้จัดการแผนกขึ้นไป

5.  ปฏิบัติหน้าที่อื่นๆ ตามที่ได้รับมอบหมายจากคณะกรรมการบริษัทในแต่ละคราว

ทั้งนี้
การมอบอำนาจดังกล่าวข้างต้นให้แก่คณะกรรมการบริหารนั้นต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัท
ในกรณีที่การดำเนินการใดที่มีหรืออาจมีผลประโยชน์หรือส่วนได้เสียของกรรมการบริหารท่านใด
หรือบุคคลที่อาจมีความขัดแย้ง (ตามประกาศของคณะกรรมการ ก.ล.ต)
ให้คณะกรรมการบริหารนำเสนอเรื่องดังกล่าวให้คณะกรรมการตรวจสอบลงความเห็นและส่งเรื่องต่อให้คณะกรรมการบริษัทพิจารณาต่อไป

2.3 คณะกรรมการตรวจสอบ

คณะกรรมการตรวจสอบ (Audit Committee)
ได้แต่งตั้งขึ้นเพื่อให้เป็นไปตามข้อบังคับของตลาดหลักทรัพย์แห่งประเทศไทย มีจำนวน 3 ท่าน
ดังต่อไปนี้

  1. นายพิพัฒน์ บูรณะนนท์ ประธานกรรมการตรวจสอบ

  2. พลเอกสุนทร โสภณศิริ กรรมการตรวจสอบ

  3. นายศุทธิชัย บุนนาค กรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

ขอบเขตอำนาจหน้าที่ของคณะกรรมการตรวจสอบมีดังต่อไปนี้

คณะกรรมการตรวจสอบมีหน้าที่และความรับผิดชอบตามข้อกำหนดและหลักเกณฑ์ของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย
และให้รายงานตรงต่อคณะกรรมการบริษัทโดยคณะกรรมการตรวจสอบมีอำนาจหน้าที่และความรับผิดชอบหลักดังต่อไปนี้

1.  สอบทานให้บริษัทมีรายงานทางการเงินที่ถูกต้องและมีการเปิดเผยอย่างเพียงพอ
    โดยมีการจัดทำรายงานทางการเงินทั้งรายไตรมาสและประจำปี

2.  พิจารณาให้บริษัทมีระบบการควบคุมภายในที่ดี มีความโปร่งใส มีประสิทธิภาพ
    และสามารถตรวจสอบได้ตามขั้นตอนการทำงานของบริษัท

3.  ให้มีการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจจะมีความขัดแย้งทางผลประโยชน์ ให้มีความถูกต้อง มีการรายงานที่ชัดเจน
    ครบถ้วน

4.  รายงานกิจกรรมและการกำกับดูแลกิจการของคณะกรรมการตรวจสอบในรายงานประจำปีของบริษัทโดยให้มีการลงนามรับรองโดยประธานคณะกรรมการตรวจสอบของบริษัท

5.  ตรวจสอบให้บริษัทปฏิบัติตามกฏหมายว่าด้วยหลักทรัพย์และตลาดหลักทรัพย์ ข้อกำหนดของตลาด
    หลักทรัพย์ หรือกฎหมายที่เกี่ยวข้องกับธุรกิจของบริษัท

6.  คัดเลือกและเสนอแต่งตั้งผู้สอบบัญชีของบริษัท และเสนอค่าตอบแทนของผู้สอบบัญชี

7.  ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นด้วย

รายนามผู้บริหาร

บริษัทมีผู้บริหารจำนวน 7 ท่าน ดังต่อไปนี้

  ---- -------------------- ---------------------------------------------
  1.   นายอารักษ์ ราษฎร์บริหาร  ประธานเจ้าหน้าที่บริหาร

  2.   นายดิเรก วงศ์ชินศรี      กรรมการผู้จัดการใหญ่

  3.   นายธนพันธ์ วงศ์ชินศรี     กรรมการอำนวยการสายบริหาร

  4.   นายณรงค์พร เอื้อจุฑามณี   กรรมการอำนวยการสายสารสนเทศ

  5.   นางวันทนี มณีศิลาสันต์     รองกรรมการอำนวยการสายสารสนเทศ

  6.   นายนฤทธิ์ วานิชย์        รองกรรมการอำนวยการสายขายและการตลาด

  7.   นายประณต โกษาคาร     รองกรรมการอำนวยการสายบัญชีและการเงิน,
                            เลขานุการบริษัท
  ---- -------------------- ---------------------------------------------

ขอบเขตอำนาจหน้าที่ของประธานเจ้าหน้าที่บริหาร

ขอบเขตอำนาจหน้าที่ของประธานเจ้าหน้าที่บริหาร มีดังต่อไปนี้

1.  กำหนดกลยุทธ์และขั้นตอนการดำเนินธุรกิจให้บรรลุเป้าหมายที่คณะกรรมการกำหนด

2.  ควบคุมดูแลให้มีการดำเนินการตามกลยุทธ์ดังกล่าวอย่างมีประสิทธิภาพ

3.  แสวงหาโอกาสทางธุรกิจที่เกี่ยวข้องกับธุรกิจของบริษัท
    รวมทั้งธุรกิจใหม่ที่เป็นไปได้เพื่อเพิ่มรายได้ให้แก่
    บริษัทและพนักงานของบริษัทเพื่อเสนอให้คณะกรรมการบริษัทพิจารณา

4.  สั่งการ ออกระเบียบ/ ประกาศ/ บันทึก เพื่อให้การปฏิบัติงานเป็นไปตามนโยบาย

5.  อนุมัติและ/หรือมอบหมายการทำนิติกรรมเพื่อผูกพันบริษัทสำหรับธุรกรรมปกติของบริษัทภายในวงเงินไม่เกิน
    5 ล้านบาท

6.  ดำเนินการและปฏิบัติภารกิจที่คณะกรรมการมอบหมายภายใต้นโยบายของคณะกรรมการบริษัท

7.  ประสานงานผู้บริหารและพนักงาน
    เพื่อปฏิบัติตามนโยบายและทิศทางธุรกิจที่ได้รับจากคณะกรรมการบริษัท

8. กำหนดโครงสร้างองค์กร อำนาจการบริหารองค์กร รวมถึงการแต่งตั้ง การว่าจ้าง
การโยกย้าย การถอดถอน การกำหนดเงินค่าจ้าง ค่าตอบแทน พิจารณาความดีความชอบ
โบนัสพนักงาน สวัสดิการ และการเลิกจ้าง พนักงานในระดับต่างๆ
ของบริษัทซึ่งไม่ได้ดำรงตำแหน่งกรรมการบริหารและไม่รวมถึงประธานกรรมการบริหาร

9. รับผิดชอบในการดำเนินงานของบริษัทโดยไม่ขัดต่อกฎหมาย ระเบียบ ข้อบังคับของรัฐ
ศีลธรรมอันดีของประชาชน และข้อบังคับของบริษัท

ทั้งนี้การกำหนดอำนาจอนุมัติและดำเนินการให้แก่ประธานเจ้าหน้าที่บริหารนั้น
ต้องปฏิบัติตามหรือไม่ขัดกับกฎหมาย วัตถุประสงค์ ข้อบังคับมติที่ประชุมถือหุ้น
และประกาศข้อกำหนดของสำนักงานกำกับหลักทรัพย์และตลาดหลักทรัพย์
(กลต.)และของตลาดหลักทรัพย์แห่งประเทศไทย (ตลท.)
เช่นเรื่องการได้มาและจำหน่ายไปซึ่งสินทรัพย์ของบริษัทจดทะเบียน เรื่องหลักเกณฑ์ วิธีการ
และการเปิดเผย รายการที่เกี่ยวโยงกันของบริษัทจดทะเบียนและเรื่องการเปิดเผยสารสนเทศ
เป็นต้น

รายละเอียดเกี่ยวกับกรรมการของบริษัท บริษัทย่อย ณ วันที่ 16 มกราคม 2555

  ---------------- --------- -------- ---------------- ----------- -------- ----------- -------- ------------ --------
  รายชื่อ            บริษัท                                บริษัท สปริง            บริษัท ซิงค์             บริษัท         
                   โซลูชั่น                               คอร์ปอเรชั่น            เทคโนโลยี             ร่วมมือร่วมใจ   
                   คอนเนอร์                             จำกัด                 จำกัด                 จำกัด         
                   (1998)                              (บริษัทย่อย)            (บริษัทย่อย)            (บริษัทย่อย)    
                   จำกัด                                                                                       
                   (มหาชน)                                                                                    

                   กรรมการ   ผู้บริหาร   กรรมการตรวจสอบ   กรรมการ     ผู้บริหาร   กรรมการ     ผู้บริหาร   กรรมการ      ผู้บริหาร

  1. นายโฆสิต       ×                                   ×                                         ×            
  สุวินิจจิต                                                                                                      

  2. นายอารักษ์                                                                                            
  ราษฎร์บริหาร                                                                                                  

  3. นายธนพันธ์                                                                                              
  วงศ์ชินศรี                                                                                                     

  4. นายรัตนบุรี                                                                                              
  อติศัพท์                                                                                                       

  5. นางธนนุช                                                                                                 
  ตรีทิพยบุตร                                                                                                    

  6. นายปรีชา                                                                                                 
  ธรรมพิภพ                                                                                                     

  7. น.ส.วทันยา                                                                                            
  วงษ์โอภาสี                                                                                                    

  8. นางรัชนีกร                                                                                                
  จินตกานนท์                                                                                                    

  9. นายสุรพล                                                                                                 
  ซีประเสริฐ                                                                                                    

  10. นายชวลิต                                                                                                
  สาลีผล                                                                                                       

  11. นายเมตตา                                                                                               
  บันเทิงสุข                                                                                                     

  12. นายพิพัฒน์                        ×                                                                       
  บูรณะนนท์                                                                                                     

  13. พลเอกสุนทร                                                           ×                                 
  โสภณศิริ                                                                                                      

  14. นายศุทธิชัย                                                                                           
  บุนนาค                                                                                                       

  15. นายดิเรก                                                                                              
  วงศ์ชินศรี                                                                                                     

  16. นายณรงค์พร                                                                                              
  เอื้อจุฑามณี                                                                                                    

  17. นางวันทนี                                                                                                
  มณีศิลาสันต์                                                                                                    

  18. นายนฤทธิ์                                                                                                
  วานิชย์                                                                                                       

  19. นายประณต                                                                                               
  โกษาคาร                                                                                                     

  20. นายฉัตรชัย                                                                                             
  ตะวันธรงค์                                                                                                    

  21. นายพรประยูร                                                                                            
  อิศรศักดิ์ ณ อยุธยา                                                                                              
  ---------------- --------- -------- ---------------- ----------- -------- ----------- -------- ------------ --------

หมายเหตุ × = ประธานกรรมการ  = กรรมการ, ผู้บริหาร, กรรมการตรวจสอบ

ผู้มีอำนาจลงนามในบริษัทย่อย

1. บริษัท สปริง คอร์ปอเรชั่น จำกัด ได้แก่ นายอารักษ์ ราษฎร์บริหาร หรือ นายฉัตรชัย
ตะวันธรงค์ หรือ

นางสาววทันยา วงษ์โอภาสี
กรรมการสองในสามคนนี้ลงลายมือชื่อร่วมกันและประทับตราสำคัญของบริษัท

2. บริษัท ซิงค์ เทคโนโลยี จำกัด ได้แก่
กรรมการสองคนลงลายมือชื่อร่วมกันและประทับตราสำคัญของบริษัท

3. บริษัท ร่วมมือร่วมใจ จำกัด ได้แก่
กรรมการสองคนลงลายมือชื่อร่วมกันและประทับตราสำคัญของบริษัท

3. การสรรหากรรมการและผู้บริหาร

การคัดเลือกกรรมการของบริษัท

การคัดเลือกผู้ที่มาดำรงตำแหน่งคณะกรรมการบริษัทให้ที่ประชุมผู้ถือหุ้นเป็นผู้แต่งตั้งกรรมการ
โดยใช้เสียง

ข้างมากตามหลักเกณฑ์และวิธีการดังต่อไปนี้

  1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  2. ให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป

  3.
  บุคคลซึ่งได้รับคะแนนเสียงสูงสุดตามลำดับลงมาเป็นผู้ที่ได้รับการเลือกตั้งเป็นกรรมการเท่าจำนวน

กรรมการที่จะพึงมีหรือจะพึงเลือกตั้งในคราวนั้น
ในกรณีที่บุคคลซึ่งได้รับการเลือกตั้งในลำดับถัดมามีคะแนนเสียงเท่ากันเกินจำนวนกรรมการที่จะพึงมี
ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

4. การสรรหากรรมการบริษัทในกรณีอื่นๆ ให้ใช้ขั้นตอนตามหนังสือรับรองของบริษัท

การพ้นวาระ

1.  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่ง 1 ใน 3
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ให้กรรมการออกโดยจำนวนใกล้ที่สุดกับส่วน 1 ใน 3

2.  กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทนั้น ให้ใช้วิธี
    จับสลากกันว่าผู้ใดจะออก ส่วนปีหลังๆ
    ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
    กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

3.  นอกจากข้อ 1 ให้กรรมการพ้นจากตำแหน่งเมื่อ ตาย ลาออก ขาดคุณสมบัติ
    หรือมีลักษณะต้องห้ามตามกฎหมาย ที่ประชุมผู้ถือหุ้นลงมติให้ออกหรือศาลมีคำสั่งให้ออก

โดยกรรมการคนใดจะลาออกจากตำแหน่งให้ยื่นใบลาออกต่อบริษัท การลาออก
มีผลนับแต่วันที่ใบลาออกไปถึงบริษัท

4. ค่าตอบแทน

คณะกรรมการบริษัทฯ ได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยนำเสนอคณะกรรมการบริษัทฯ พิจารณาก่อนนำเสนอต่อที่ประชุมผู้ถือหุ้นเพื่อพิจารณาอนุมัติต่อไป

4.1 นโยบายและหลักเกณฑ์การจ่ายค่าตอบแทนคณะกรรมการบริษัท

4.1.1 ค่าตอบแทนกรรมการจ่ายเป็นรายเดือน

ประธานกรรมการ 35,000.00 บาท/ เดือน

กรรมการที่ไม่ได้เป็นผู้บริหาร 30,000.00 บาท/ เดือน

กรรมการที่เป็นผู้บริหาร ไม่ได้รับค่าตอบแทนรายเดือน

4.2.2 ค่าเบี้ยประชุมจ่ายรายครั้ง

(1) ค่าเบี้ยประชุมคณะกรรมการตรวจสอบ

ประธานกรรมการตรวจสอบ 8,000.00 บาท/ ครั้ง

กรรมการตรวจสอบ 6,000.00 บาท/ ครั้ง

(2) ค่าเบี้ยประชุมกรรมการ

กรรมการที่ไม่ได้เป็นผู้บริหาร ไม่ได้รับค่าเบี้ยประชุม

กรรมการที่เป็นผู้บริหาร 6,000.00 บาท/ ครั้ง

บำเหน็จกรรมการ ไม่มี

(3) ค่าเบี้ยประชุมคณะกรรมการสรรหาและค่าตอบแทนกรรมการและผู้บริหาร

ประธานกรรมการ 8,000.00 บาท/ ครั้ง

กรรมการ 6,000.00 บาท/ ครั้ง

4.2 ค่าตอบแทนกรรมการ

กรรมการบริษัทฯ ได้รับค่าตอบแทนในฐานะกรรมการบริษัทฯ และกรรมการตรวจสอบสำหรับรอบบัญชี
2554 แยกเป็นรายบุคคลดังนี้

หน่วย : บาท

  ------ -------------------- ------------- --------------------- ------------------------ --------------
  ลำดับ   รายนามกรรมการ        ค่าตอบแทน      เบี้ยประชุมกรรมการบริษัท   เบี้ยประชุมกรรมการตรวจสอบ   รวมทั้งสิ้น
                              รายเดือน                                                      

  1      นายโฆสิต สุวินิจจิต       216,870.96    -                     -                        216,870.96

  2      นายอารักษ์ ราษฎร์บริหาร  -             48,000.00             -                        48,000.00

  3      นายธนพันธ์ วงศ์ชินศรี     -             48,000.00             -                        48,000.00

  4      นายรัตนบุรี อติศัพท์       360,000.00    -                     -                        360,000.00

  5      นางธนนุช ตรีทิพยบุตร     360,000.00    -                     -                        360,000.00

  6      นายปรีชา ธรรมพิภพ      188,000.00    -                     -                        188,000.00

  7      นางสาววทันยา วงษ์โอภาสี 188,000.00    -                     -                        188,000.00

  8      นางรัชนีกร จินตกานนท์    108,000.00    -                     -                        108,000.00

  9      นายสุรพล ซีประเสริฐ     -             -                     -                        -

  10     นายชวลิต สาลีผล        -             -                     -                        -

  11     นายเมตตา บันเทิงสุข     -             -                     -                        -

  12     นายพิพัฒน์ บูรณะนนท์      360,000.00    -                     26,000.00                386,000.00

  13     พลเอกสุนทร โสภณศิริ     391,159.04    -                     22,000.00                413,159.04

  14     นายศุทธิชัย บุนนาค       360,000.00    -                     24,000.00                384,000.00

  รวม                                                                                      2,700,030.00
  ------ -------------------- ------------- --------------------- ------------------------ --------------

หมายเหตุ

1. นายโฆสิต สุวินิจจิต แต่งตั้งเป็นกรรมการ ตั้งแต่วันที่ 23 มิถุนายน 2554

2. นายปรีชา ธรรมพิภพ แต่งตั้งเป็นกรรมการ ตั้งแต่วันที่ 23 มิถุนายน 2554

3. นางสาววทันยา วงษ์โอภาสี แต่งตั้งเป็นกรรมการ ตั้งแต่วันที่ 23 มิถุนายน 2554

4. นางรัชนีกร จินตกานนท์ แต่งตั้งเป็นกรรมการ ตั้งแต่วันที่ 13 กันยายน 2554

5. นายเมตตา บันเทิงสุข แต่งตั้งเป็นกรรมการ ตั้งแต่วันที่ 16 มกราคม 2555

6. นายสุรพล ซีประเสริฐ แต่งตั้งเป็นกรรมการ ตั้งแต่วันที่ 16 มกราคม 2555

7. นายชวลิต สาลีผล แต่งตั้งเป็นกรรมการ ตั้งแต่วันที่ 16 มกราคม 2555

5. การกำกับดูแลกิจการที่ดี

5.1 นโยบายเกี่ยวกับการกำกับดูแลกิจการ

คณะกรรมการบริษัท
คำนึงถึงความสำคัญของนโยบายเกี่ยวกับการกำกับดูแลกิจการที่ดีโดยจะได้กำหนดเป็นนโยบายที่ครอบคลุมถึงโครงสร้างและขอบเขตอำนาจของคณะกรรมการและผู้บริหารของบริษัท
สิทธิและความเท่าเทียมกันของผู้ถือหุ้นและผู้มีส่วนได้เสีย
นอกจากนี้คณะกรรมการยังมีหน้าที่ในการกำกับให้บริษัทมีการเปิดเผยข้อมูลที่มีความเพียงพอโปร่งใส
ให้แก่ผู้ถือหุ้นและสาธารณชนอย่างสม่ำเสมอ มีการกำกับควบคุมดูแลกิจการที่เป็นระบบ
สามารถตรวจสอบได้ และมีการควบคุมบริหารความเสี่ยงเพื่อประโยชน์สูงสุดแก่นักลงทุน
และยังคำนึงถึงเรื่องจริยธรรมในการดำเนินธุรกิจ โดยดำรงไว้ซึ่งความเป็นธรรมต่อคู่ค้า ผู้ถือหุ้น
และผู้มีส่วนได้เสียทุกๆ กลุ่ม

5.2 สิทธิของผู้ถือหุ้น

คณะกรรมการบริษัทได้จัดให้มีการประชุมผู้ถือหุ้นอย่างน้อยปีละ 1 ครั้ง
เพื่อพิจารณาผลการดำเนินงานและรายการข้อมูลต่างๆ ของบริษัท
โดยจัดการประชุมและจะแจ้งให้ผู้ถือหุ้นทราบก่อนการประชุมผู้ถือหุ้นอย่างน้อย 7
วันและจัดส่งวาระการประชุมพร้อมสาระสนเทศที่สำคัญเกี่ยวกับบริษัท
ส่งให้ผู้ถือหุ้นพิจารณาก่อนการประชุมทุกครั้งบริษัทจะให้ความสำคัญต่อผู้ถือหุ้นทุกๆ
คนอย่างเท่าเทียมกัน
และจะเปิดโอกาสให้ผู้เข้าร่วมประชุมซักถามได้ตามวาระที่จัดขึ้นในการประชุมแต่ละครั้ง

5.3 สิทธิของผู้มีส่วนได้ส่วนเสีย

บริษัทได้ให้ความสำคัญต่อสิทธิของผู้มีส่วนได้ส่วนเสียทุกกลุ่มที่เกี่ยวข้อง ได้แก่

  --------------- --- ------------------------------------------------------------------------------
   พนักงาน        :   บริษัทได้ปฏิบัติกับพนักงานอย่างเท่าเทียมกัน และให้ผลตอบแทนที่เป็นธรรมและเหมาะสม

   คู่ค้าและเจ้าหนี้   :   บริษัทปฏิบัติต่อคู่ค้าและเจ้าหนี้อย่างเป็นธรรม และเป็นไปตามเงื่อนไขทางการค้า ตามสัญญาที่ตกลงทำร่วมกัน

   ลูกค้า          :   บริษัทเอาใจใส่และรับผิดชอบต่อลูกค้าโดยผลิตสินค้าที่มีคุณภาพ และ มาตรฐาน
                      และสามารถตอบสนองความต้องการลูกค้าได้เป็นอย่างดี โดยเน้นให้ความสำคัญถึงคุณภาพสินค้า การบริการ
                      ราคาที่เหมาะสม และความตรงต่อเวลา

   คู่แข่งขัน        :   บริษัทปฏิบัติตามกฎกติกาการแข่งขันที่ดี

   ชุมชน          :   บริษัทดำเนินธุรกิจโดยมีความรับผิดชอบต่อสภาพแวดล้อมและชุมชนทั้งในสถานที่ของลูกค้าและของบริษัทเอง
  --------------- --- ------------------------------------------------------------------------------

5.4 การประชุมผู้ถือหุ้น

ในการประชุมผู้ถือหุ้นทุกครั้งจะมีคณะกรรมการบริษัทซึ่งรวมถึงคณะกรรมการตรวจสอบเข้าร่วมด้วยทุกครั้งเพื่อตอบข้อซักถามของที่ประชุมผู้ถือหุ้น
โดยประธานกรรมการบริษัทหรือผู้แทนในฐานะประธานที่ประชุมจะได้จัดให้ผู้ถือหุ้นได้มีโอกาสซักถามและแสดงความคิดเห็นต่อที่ประชุมตามระเบียบวาระการประชุมและเรื่องที่เสนออย่างเหมาะสม
และบริษัทจะจัดหนังสือมอบฉันทะให้สำหรับผู้ถือหุ้นที่ไม่สามารถเข้าร่วมประชุมได้ด้วยตนเอง
และจัดเตรียมสถานที่ประชุมที่ ผู้ถือหุ้นสามารถเดินทางมาได้โดยสะดวก

5.5 ภาวะผู้นำและวิสัยทัศน์

บทบาทหน้าที่ความรับผิดชอบของ คณะกรรมการบริษัท คณะกรรมการตรวจสอบ
และคณะผู้บริหารได้ถูกกำหนดไว้อย่างชัดเจน
โดยแบ่งหน้าที่ให้คณะกรรมการบริษัทมีหน้าที่กำกับดูแลในภาพรวมและวางเป้าหมายและนโยบายให้กับผู้บริหารนำไปปฏิบัติ
คณะผู้บริหารมีหน้าที่รับนโยบายไปปฏิบัติและดูแลการดำเนินธุรกิจของบริษัทตามแผนงานที่ได้วางไว้
ด้านคณะกรรมการตรวจสอบจะทำหน้าที่เป็นตัวแทนผู้ถือหุ้นกลุ่มน้อยคอยดูแลให้การดำเนินงานของบริษัทมีความโปร่งใส
เพื่อให้ได้รับความไว้วางใจจากนักลงทุนในการเข้ามาลงทุนต่อไปในอนาคต

5.6 ความขัดแย้งทางผลประโยชน์

เพื่อป้องกันความขัดแย้งทางผลประโยชน์ในรายการที่อาจเกิดขึ้น
บริษัทจะจัดให้คณะกรรมการบริษัทเป็นผู้พิจารณาการอนุมัติรายการที่อาจมีความขัดแย้งทางผลประโยชน์และให้ผู้ที่อาจมีส่วนได้เสียงดออกเสียงเพื่อให้เกิดความโปร่งใส
หากเป็นรายการระหว่างกันที่เข้าข่ายตามข้อบังคับ ประกาศ คำสั่ง ข้อกำหนด
หรือกฎของตลาดหลักทรัพย์แห่งประเทศไทย
บริษัทจะปฏิบัติตามข้อกำหนดของตลาดหลักทรัพย์แห่งประเทศไทย
การดูแลเรื่องการใช้ข้อมูลภายในของบริษัทจะให้รับทราบเฉพาะผู้ที่เกี่ยวข้องเท่านั้น
และห้ามมิให้ผู้บริหารใช้ข้อมูลภายในมาก่อให้เกิดผลประโยชน์ส่วนตน
โดยบริษัทกำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

5.7 จริยธรรมธุรกิจ

บริษัทส่งเสริมแนวทางเกี่ยวกับจริยธรรมธุรกิจอยู่เสมอเนื่องจากบริษัทดำเนินธุรกิจซึ่งต้องเกี่ยวข้องกับฐานข้อมูลของลูกค้าซึ่งอาจรวมถึงข้อมูลที่เป็นความลับอยู่ด้วย
ซึ่งนอกจากการรักษาความลับของลูกค้าซึ่งระบุในสัญญาการว่าจ้างทุกฉบับแล้ว
บริษัทจะได้กำหนดแนวทางเกี่ยวกับจริยธรรมธุรกิจหรือจรรยาบรรณเพื่อให้กรรมการและพนักงานได้รับทราบโดยทั่วกันเพื่อเป็นมาตรฐานในการปฏิบัติในการดำเนินธุรกิจปกติของบริษัท

5.8 การถ่วงดุลกรรมการที่ไม่เป็นผู้บริหาร

คณะกรรมการบริษัทประกอบไปด้วยกรรมการทั้งสิ้น 14 ท่าน
โดยรวมถึงคณะกรรมการตรวจสอบซึ่งประกอบไปด้วยกรรมการอิสระ 5
ท่านเป็นตัวแทนผู้ถือหุ้นส่วนน้อย ซึ่งเกินกว่า 1 ใน 3 ของจำนวนกรรมการบริษัททั้งหมด

5.9 การรวมหรือแยกตำแหน่ง

ประธานกรรมการบริษัทมิได้เป็นบุคคลเดียวกับประธานเจ้าหน้าที่บริหาร
และไม่มีความสัมพันธ์กับฝ่ายบริหาร
อีกทั้งประธานกรรมการบริษัทยังดำรงตำแหน่งประธานกรรมการตรวจสอบ
ซึ่งเป็นกรรมการอิสระจึงมีความอิสระจากกัน

ทั้งนี้ บริษัทได้มีการกำหนดนโยบายและข้อบังคับคณะกรรมการที่กำหนด และแยกอำนาจของคณะกรรม
การแต่ละชุดและฝ่ายบริหารไว้อย่างชัดเจนการพิจารณาตัดสินใจเรื่องสำคัญต้องผ่านความเห็นชอบของคณะกรรมการ
ให้เกิดความโปร่งใสและเป็นระบบการจัดการที่ดี

5.10 ค่าตอบแทนกรรมการและผู้บริหาร

บริษัทได้กำหนดค่าตอบแทนกรรมการไว้อย่างชัดเจนและโปร่งใสโดยให้อยู่ในรูปของเบี้ยประชุมที่มีจำนวนที่เหมาะสมและอยู่ในระดับเดียวกับบริษัทที่มีขนาดใกล้เคียงกัน
ส่วนค่าตอบแทนของผู้บริหารจะถูกกำหนดโดยประธานเจ้าหน้าที่บริหารเพื่อให้คณะกรรมการบริษัทพิจารณาอนุมัติ
โดยกำหนดให้มีอัตราที่เหมาะสมกับเนื้องานและอยู่ในรูปแบบทั้งเงินเดือน โบนัส และผลตอบแทนอื่นๆ
เช่น ค่าล่วงเวลาและค่าคอมมิชชั่น เป็นต้น

5.11 การประชุมคณะกรรมการ

บริษัทกำหนดให้มีการประชุมคณะกรรมการบริษัทอย่างน้อย 4
ครั้งต่อปีและในการประชุมคณะกรรมการบริษัททุกครั้งจะต้องมีกรรมการอิสระเข้าร่วมประชุมด้วยทุกครั้ง
โดยที่บริษัทจะส่งวาระการประชุมและเรื่องที่ต้องพิจารณาให้แก่กรรมการก่อนการประชุมทุกครั้งเพื่อเป็นข้อมูลประกอบการตัดสินใจ

โดยในปี 2554 ได้ดำเนินการประชุมกรรมคณะกรรมการจำนวน 8 ครั้ง
และประชุมคณะกรรมการตรวจสอบ จำนวน 4 ครั้ง คือ

  ------ --------------------- --------------------- --- --- --- --- --- --- --- ------------------------ --- --- ---
  ลำดับ   รายชื่อกรรมการ          ประชุมคณะกรรมการบริษัท                               ประชุมคณะกรรมการตรวจสอบ           

                               1                     2   3   4   5   6   7   8   1                        2   3   4

  1      นายโฆสิต สุวินิจจิต        แต่งตั้งเป็นกรรมการวันที่ 23                         -                        -   -   -
                               มิ.ย.54                                                                             

  2      นายอารักษ์ ราษฎร์บริหาร                                                                           

  3      นายธนพันธ์ วงศ์ชินศรี                                                                              

  4      นายรัตนบุรี อติศัพท์        -                                          -                        -   -   -

  5      นางธนนุช ตรีทิพยบุตร                                                -                        -   -   -

  6      นายปรีชา ธรรมพิภพ       แต่งตั้งเป็นกรรมการวันที่ 23                      -   -                        -   -   -
                               มิ.ย.54                                                                             

  7      นางสาววทันยา วงษ์โอภาสี  แต่งตั้งเป็นกรรมการวันที่ 23                         -                        -   -   -
                               มิ.ย.54                                                                             

  8      นางรัชนีกร จินตกานนท์     แต่งตั้งเป็นกรรมการวันที่ 13                            -                        -   -   -
                               ก.ย.54                                                                             

  9      นายสุรพล ซีประเสริฐ      แต่งตั้งเป็นกรรมการวันที่ 16                             -                        -   -   -
                               ม.ค.55                                                                             

  10     นายชวลิต สาลีผล         แต่งตั้งเป็นกรรมการวันที่ 16                             -                        -   -   -
                               ม.ค.55                                                                             

  11     นายเมตตา บันเทิงสุข      แต่งตั้งเป็นกรรมการวันที่ 16                             -                        -   -   -
                               ม.ค.55                                                                             

  12     นายพิพัฒน์ บูรณะนนท์                                     -                                          

  13     พลเอกสุนทร โสภณศิริ                              -      -                                    -      

  14     นายศุทธิชัย บุนนาค                                                                                
  ------ --------------------- --------------------- --- --- --- --- --- --- --- ------------------------ --- --- ---

5.12 คณะอนุกรรมการ

บริษัทได้มีการแต่งตั้งคณะอนุกรรมการเพื่อช่วยในการกำกับดูแลกิจการของบริษัท แบ่งเป็น

คณะกรรมการตรวจสอบ บริษัทได้มีการแต่งตั้งคณะกรรมการตรวจสอบ จำนวน 3 ท่าน
และมีวาระการดำรงตำแหน่ง 3 ปี โดยอำนาจและหน้าที่ของคณะกรรมการตรวจสอบ
ตามรายชี่อดังนี้

1. นายพิพัฒน์ บูรณะนนท์ ประธานกรรมการตรวจสอบ

2. พลเอกสุนทร โสภณศิริ กรรมการตรวจสอบ

3. นายศุทธิชัย บุนนาค กรรมการตรวจสอบ

คณะกรรมการสรรหา มีจำนวน 3 ท่าน โดยอำนาจและหน้าที่ของคณะกรรมการสรรหา
ตามรายชื่อดังนี้

1. นายโฆสิต สุวินิจจิต กรรมการสรรหา

2. นายพิพัฒน์ บูรณะนนท์ กรรมการสรรหา

3. นายชวลิต สาลีผล กรรมการสรรหา

คณะกรรมการบริหาร มีจำนวน 5 ท่าน โดยอำนาจและหน้าที่ของคณะกรรมการบริหาร
ตามรายชื่อดังนี้

1. นายอารักษ์ ราษฎร์บริหาร ประธานเจ้าหน้าที่บริหาร

2. นายดิเรก วงศ์ชินศรี กรรมการผู้จัดการใหญ่

3. นายธนพันธ์ วงศ์ชินศรี กรรมการอำนวยการสายบริหาร

4. นายณรงค์พร เอื้อจุฑามณี กรรมการอำนวยการสายสารสนเทศ

5. นายประณต โกษาคาร รองกรรมการอำนวยการฝ่ายบัญชีและการเงิน

5.13 รายงานของคณะกรรมการ

คณะกรรมการบริษัทเป็นผู้รับผิดชอบต่อนโยบายการดำเนินธุรกิจและการกำกับดูแลกิจการงบการเงินของบริษัทและสารสนเทศทางการเงินที่ปรากฏต่อสาธารณชนในแบบแสดงรายการข้อมูลประจำปี
และรายงานประจำปี
โดยการจัดทำงบการเงินดังกล่าวจะเป็นไปตามมาตรฐานการบัญชีที่รับรองทั่วไปในประเทศไทย
โดยเลือกนโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังเพื่อการประมาณการที่ดีที่สุด ในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
เพื่อให้สอดคล้องตามข้อพึงปฏิบัติที่ดีสำหรับกรรมการบริษัทจดทะเบียนที่ตลาดหลักทรัพย์เสนอแนะ

5.14 ความสัมพันธ์กับผู้ลงทุน

คณะกรรมการบริษัทตระหนักถึงความสำคัญของการเปิดเผยข้อมูลทั้งที่เกี่ยวกับด้านการเงิน
และที่ไม่ใช่การเงิน ซึ่งเป็นส่วนสำคัญประกอบการตัดสินใจของผู้ลงทุนและผู้มีส่วนได้เสียของบริษัท
ดังนั้นจึงมีนโยบายให้เปิดเผยข้อมูลที่ครบถ้วน ตรงต่อความเป็นจริง เชื่อถือได้
และทันเวลาให้แก่สาธารณชน
รวมทั้งรายงานผ่านผู้ถือหุ้นโดยตรงและเผยแพร่ทางสื่อของตลาดหลักทรัพย์

5.15 บุคลากร

 15.1 จำนวนพนักงานของบริษัท 

ณ วันที่ 31 ธันวาคม พ.ศ. 2554 บริษัทมีพนักงานทั้งสิ้น 74 คน แยกได้ตามฝ่ายต่างๆ ดังนี้

 

15.2 ผลตอบแทนพนักงาน 

บริษัทฯ จ่ายผลตอบแทนพนักงานไม่รวมค่าตอบแทนผู้บริหารในรูปของเงินเดือน เงินโบนัส
และสวัสดิการอื่น ๆ ปี 2553 จำนวน 19.920 ล้านบาท และปี 2554 จำนวน 31.013 ล้านบาท
ตามลำดับ

15.3 นโยบายการพัฒนาพนักงาน

เนื่องจากบริษัทเป็นผู้ให้บริการทางด้านการพัฒนาโปรแกรมซอฟต์แวร์ทำให้การรับพนักงานจำเป็นต้องมีการกำหนดคุณสมบัติไว้อย่างชัดเจน
และบริษัทจึงได้กำหนดขั้นตอนในการทำงานอย่างเป็นระบบเพื่อให้พนักงานเข้าใจในซอฟต์แวร์ที่บริษัทใช้ในการทำงาน
พนักงานมีโอกาสได้เรียนรู้แนวทางของงานที่บริษัทมีความตั้งใจพัฒนาให้เป็นรูปแบบของบริษัทเอง
นอกจากนี้บริษัทได้มีนโยบายส่งเสริมให้พนักงานเรียนรู้เทคโนโลยีและวิทยาการเพิ่มเติมจากสถาบันให้ความรู้ต่างๆ
และมีการอบรมความรู้ด้านคอมพิวเตอร์ หรือความรู้ในด้านภาษาอังกฤษอีกด้วย
และเพื่อเป็นการจูงใจและรักษาพนักงานบริษัทได้จัดทุนการศึกษาให้พนักงานเพื่อศึกษาต่อในระดับปริญญาโท
ในปีที่ผ่านมาบริษัทได้มีการเพิ่มจำนวนพนักงานเพื่อรองรับการขยายตัวและการปรับปรุงผลิตภัณฑ์ซอฟต์แวร์ของบริษัทและไม่มีข้อพิพาทแรงงาน

5.16 นโยบายการจ่ายเงินปันผล

บริษัทฯ มีนโยบายการจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 50
ของกำไรสุทธิหลังหักภาษีเงินได้
และหักสำรองตามกฎหมายบริษัทอาจกำหนดให้อัตราการจ่ายเงินปันผลมีอัตราน้อยกว่าที่กำหนดข้างต้นได้
หากบริษัทมีความจำเป็นที่จะต้องนำกำไรสุทธิดังกล่าวมาใช้ในการลงทุนเพื่อขยายกิจการต่อไป
ทั้งนี้การจ่ายเงินปันผลแต่ละครั้งต้องผ่านอนุมัติจากที่ประชุมผู้ถือหุ้น

6. จรรยาบรรณ บริษัท โซลูชั่น คอนเนอร์ (1998) จำกัด (มหาชน)

บริษัทฯ มีปรัชญาในการดำเนินธุรกิจดังนี้

การให้บริการที่เหนือความพอใจ

เพื่อให้เป็นไปตามปรัชญาในการดำเนินธุรกิจของบริษัท
จึงเห็นควรกำหนดจรรยาบรรณธุรกิจบริษัทเพื่อให้กรรมการผู้บริหารและพนักงานทุกระดับยึดถือและนำไปปฏิบัติในแนวทางเดียวกัน
ดังนี้

6.1 จรรยาบรรณว่าด้วยความรับผิดชอบต่อพนักงาน

พนักงานเป็นทรัพยากรอันมีค่าสูงสุดและเป็นปัจจัยสำคัญสู่ความสำเร็จของบริษัท บริษัทฯ
จึงได้มุ่งพัฒนาเสริมสร้างวัฒนธรรมและบรรยากาศการทำงานที่ดีงาม
รวมทั้งส่งเสริมการทำงานเป็นทีม
ปฏิบัติต่อพนักงานด้วยความสุภาพและให้ความเคารพต่อความเป็นปัจเจกชน
การว่าจ้างแต่งตั้งและโยกย้ายพนักงานจะพิจารณาบนพื้นฐานของคุณธรรมและการใช้ทรัพยากรบุคคลให้เกิดประโยชน์สูงสุดแก่บริษัท

บริษัทมีความรับผิดชอบในการดูแลรักษาสภาพแวดล้อมการทำงานให้มีความปลอดภัยต่อชิวิตและทรัพย์สินของพนักงานอยู่เสมอ
และยึดมั่นปฏิบัติตามกฎหมายว่าด้วยแรงงานอย่างเคร่งครัด

6.2 จรรยาบรรณว่าด้วยความรับผิดชอบต่อผู้ถือหุ้น

บริษัทมุ่งมั่นเป็นตัวแทนที่ดีของผู้ถือหุ้นในการดำเนินธุรกิจ เพื่อสร้างความพึงพอใจสูงสุด
โดยคำนึงถึงการเจริญเติบโตของมูลค่าบริษัทในระยะยาว ด้วยผลตอบแทนที่ดีและต่อเนื่อง
รวมทั้งการดำเนินการเปิดเผยข้อมูลอย่างโปร่งใส และเชื่อถือได้ต่อผู้ถือหุ้น

6.3 จรรยาบรรณว่าด้วยการแข่งขันทางการค้ากับคู่แข่งขัน

6.3.1 ข้อมูลการแข่งขัน

  บริษัทไม่มีนโยบายในการแข่งขันทางการค้าโดยวิธีการใดๆ
  ให้ได้มาซึ่งข้อมูลของคู่แข่งขันอย่างผิดกฎหมาย

  และขัดต่อจริยธรรม

6.3.2 การแข่งขันอย่างเป็นธรรมและเสรี

  บริษัทสนับสนุนและส่งเสริมนโยบายการแข่งขันทางการค้าอย่างเสรีและเป็นธรรม
  ไม่ผูกขาดหรือกำหนดให้

  คู่ค้าต้องขายสินค้าของบริษัทเท่านั้น

6.4 จรรยาบรรณว่าด้วยความรับผิดชอบต่อคู่ค้าและเจ้าหนี้

การดำเนินธุรกิจกับคู่ค้าใดๆ ต้องไม่นำมาซึ่งความเสื่อมเสียต่อชื่อเสียงของบริษัท
หรือขัดต่อกฎหมายใดๆ
มีการคำนึงถึงความเสมอภาคในการดำเนินธุรกิจและผลประโยชน์ร่วมกันกับคู่ค้า
การคัดเลือกคู่ค้าต้องทำอย่างยุติธรรม ทั้งนี้ บริษัทถือว่าคู่ค้าเป็นปัจจัยสำคัญในการร่วมสร้าง Value
Chain ให้กับลูกค้า

บริษัทยึดมั่นในสัญญาและถือปฏิบัติตามเงื่อนไขที่มีต่อเจ้าหนี้เป็นสำคัญ ในการชำระคืนเงินต้น ดอกเบี้ย
และการดูแลหลักประกันต่างๆ

.

6.5 จรรยาบรรณว่าด้วยความรับผิดชอบต่อสังคม

บริษัทฯ ในฐานะเป็นบริษัทของคนไทย
มีจิตสำนึกความตระหนักและสำนึกในประเทศและเป็นส่วนหนึ่งของสังคมซึ่งต้องรับผิดชอบในการช่วยเหลือสังคม
การสนับสนุนกิจกรรมสาธารณประโยชน์แก่ชุมชนตลอดจนการสนับ
สนุนกิจกรรมของท้องถิ่นที่บริษัทมีการดำเนินธุรกิจ

6.6 จรรยาบรรณว่าด้วยความรับผิดชอบต่อลูกค้า

บริษัทฯ
มีความมุ่งมั่นในการสร้างความพึงพอใจและมั่นใจให้กับลูกค้าที่จะได้รับผลิตภัณฑ์และบริการที่ดีมีคุณภาพในระดับราคาที่เหมาะสม
รวมทั้งรักษาสัมพันธภาพที่ดี จึงได้กำหนดแนวทางปฏิบัติไว้ดังต่อไปนี้

6.6.1 สินค้าและบริการ

  ผลิตสินค้าและบริการทีมีคุณภาพ
  โดยมุ่งมั่นที่จะยกระดับมาตรฐานให้สูงขึ้นอย่างต่อเนื่องและจริงจังเปิดเผยข่าวสารข้อมูลเกี่ยวกับสินค้าและบริการอย่างครบถ้วน
  ถูกต้อง และไม่บิดเบือนข้อเท็จจริง

6.6.2 การรักษาข้อมูลของลูกค้า

  กรรมการ ผู้บริหาร และพนักงานทุกระดับจะไม่เปิดเผยข้อมูลของลูกค้า
  โดยไม่ได้รับอนุญาตจากลูกค้าหรือจากผู้มีอำนาจของบริษัทก่อน
  เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องตามบทบังคับของกฎหมาย

6.6.3 การให้บริการลูกค้า 

  กรรมการ ผู้บริหาร และพนักงานทุกระดับ มุ่งเน้นผู้รับบริการเป็นสำคัญ โดยทำความเข้าใจ
  คาดการณ์ และตอบสนองต่อความต้องการและความพึงพอใจของผู้รับบริการ และผู้มีส่วนได้
  ส่วนเสีย ปฏิบัติโดยเคารพในศักดิ์ศรีของผู้รับบริการและด้วยความเสมอภาค
  ตระหนักถึงความสำคัญของลูกค้าแต่ละราย ว่าลูกค้าแต่ละรายนั้นมีความสำคัญไม่เท่ากัน
  แต่ลูกค้าไม่ใช่พระเจ้า (Customer Come First)
  การที่บริษัทสามารถทำให้ลูกค้าจงรักภักดีต่อบริษัทได้นั้น
  เป็นหัวใจหลักในการนำบริษัทไปสู่ความสำเร็จในการดำเนินธุรกิจระยะยาว

6.7 จรรยาบรรณว่าด้วยความรับผิดชอบต่อหน้าที่

กรรมการ ผู้บริหาร และพนักงานทุกระดับ
ควรรับรู้เข้าใจและสำนึกในบทบาทหน้าที่ของตนเองด้วยความรับผิดชอบและบริหารทรัพยากรต่างๆ
ให้บรรลุเป้าหมาย รวมทั้งกล้าตัดสินใจ และยอมรับผลของการตัดสินใจนั้น
โดยไม่ผลักภาระให้กับผู้อื่น

  6.7.1 สำนึกในบทบาทหน้าที่ของตนเอง

- ตระหนักว่าตนเองมีบทบาทสำคัญต่อความสำเร็จหรือล้มเหลวของงาน

- ไม่เกี่ยงกันทำงาน แต่ช่วยกันขจัดอุปสรรคที่ขัดขวางการปฏิบัติภารกิจของบริษัท

- พร้อมให้ผู้บังคับบัญชาตรวจสอบการทำงานด้วยความเต็มใจ

6.7.2 กล้ารับผิดชอบต่องานของตนเอง

- มุ่งมั่นตั้งใจและรับผิดชอบต่องานของตนเอง

- ไม่ทิ้งงานหรือภาระหน้าที่ของตัวเองแม้บางครั้งตนเองรู้สึกว่าน่าเบื่อ

- เมื่อทำผิดแล้ว ยอมรับผิด แล้วนำมาเป็นบทเรียน

- พร้อมรับและเป็นกำลังสำคัญส่วนหนึ่งในการเปลี่ยนแปลงเพื่อความสำเร็จของงาน

6.7.3 กล้าตัดสินใจในงานที่รับผิดชอบโดยไม่บ่ายเบี่ยงหรือโยนภาระให้ผู้อื่น

- พิจารณาผลดีและผลเสียอย่างรอบคอบก่อนตัดสินใจทุกครั้ง

- กล้าตัดสินใจมากกว่าที่จะส่งเรื่องให้ผู้อื่นเพื่อบ่ายเบี่ยงความรับผิดชอบ

- กล้าที่จะรับผิดชอบต่อผลการตัดสินใจของตนเอง

- รักษาหน้าที่และความรับผิดชอบของตนเอง ก่อนจะมอบหมายให้คนอื่นไป

6.8 การทำงานเป็นทีม (Teamwork)

การผสมผสานความแตกต่างของกรรมการผู้บริหารและพนักงานทุกระดับ ทั้งแนวความคิด
ทักษะและความรู้ความสามารถช่วยเหลือและเป็นกำลังใจให้แก่กันและกัน เพื่อฝ่าฟันอุปสรรคสู่ความ
สำเร็จร่วมกัน

6.8.1 ให้ความไว้เนื้อเชื่อใจ เคารพ และให้เกียรติผู้ร่วมงานอย่างจริงใจ

  - ติดต่อประสานงานกับทุกคนในทีมด้วยความสัมพันธ์ที่ดี เคารพและให้เกียรติซึ่งกันและกัน

  - เชื่อมั่นและไว้ใจในความสามารถของทุกคนที่ทำงานอยู่ในทีม

  - มีมารยาท มีน้ำใจ และมีเจตนาที่ดีต่อกันและกัน

  - เปิดใจ ยอมรับ และชื่นชมผู้ร่วมงานด้วยความเต็มใจ

  - ไม่ยึดเอาผลงานของทีมมาเป็นผลงานของตนเองแต่ผู้เดียว

  - ในการทำงานร่วมกันและระหว่างส่วนงาน ควรคำนึงถึงความสำเร็จของบริษัทเป็นที่ตั้ง

6.8.2 เปิดโอกาสให้ทุกคนได้แสดงความคิดเห็นอย่างเสรี

- ทำงานโดยการปรึกษาหารือและตัดสินใจร่วมกับผู้ร่วมงาน

- รับฟังเหตุผลและความคิดของทุกคน แม้คุณวุฒิ วัยวุฒิและตำแหน่งหน้าที่แตกต่างกัน

- ไม่ด่วนสรุปหรือตัดสินความคิดของบุคคลอื่นจนกว่าจะได้รับทราบข้อเท็จจริงทั้งหมด

  - อดทนต่อการขัดคอ และให้อภัยต่อข้อผิดพลาดหรือการประพฤติปฏิบัติที่ไม่เหมาะสมของผู้ร่วมงาน

- พร้อมที่จะปรับความคิดเห็นเพื่อแก้ไขปัญหาร่วมกับผู้อื่น

6.8.3 เมื่อเกิดข้อขัดแย้งหรือวิกฤตในทีม ควรจะช่วยกันแก้ปัญหาและไม่ทอดทิ้งกัน

- ยอมรับว่าความขัดแย้งก่อให้เกิดความคิดเห็นหรือทางเลือกที่หลากหลายอันเป็นประโยชน์ต่อ 

 การทำงาน

- แก้ปัญหาด้วยวิธีการเจรจากันอย่างเปิดเผย จริงใจ และแสวงหาทางออกที่ดีที่สุด

 - ตระหนักเสมอว่าความสำเร็จของทีมงานคือความสำเร็จของบริษัท

- ยินดีให้ผู้ร่วมงานมีโอกาสปรับปรุงงานเมื่อมีข้อผิดพลาดมากกว่าติเตียนลงโทษ

- ยอมรับที่จะปฏิบัติตามผลการตัดสินใจ แม้จะมีความคิดเห็นที่แตกต่าง

 6.8.4 สร้างบรรยากาศและสภาพการทำงานให้มีความสุขร่วมกัน 

- ช่วยเหลือผู้ร่วมงานแม้มิใช่หน้าที่โดยตรง

- ใส่ใจในสารทุกข์สุขดิบของผู้ร่วมงาน

- สนุกกับการทำงานเป็นทีมด้วยการมองโลกในแง่ดีและมีอารมณ์ขัน

- ให้ความสำคัญกับการหาเวลาว่าง และเข้าร่วมกิจกรรมสังสรรค์ของทีม

6.9 ความรู้ ความสามารถ

กรรมการ ผู้บริหาร และพนักงานทุกระดับจะมุ่งเสริมสร้างความรู้ความสามารถ (Competence)
ที่จำเป็น โดยการประเมินความรู้ความสามารถและทักษะต่างๆ ที่มีอยู่ให้เหมาะสมกับงานที่รับผิดชอบ
ขณะเดียวกันจะแสวงหาและพัฒนาความเป็นเลิศอยู่เสมอ

6.9.1 เป็นผู้ประเมินและพร้อมรับการประเมินความรู้ ความสามารถของตนเองเสมอ
เพื่อให้แน่ใจว่า

สามารถทำงานได้อย่างมีประสิทธิภาพสูงสุด

  - ประเมินจุดเด่นจุดด้อยของตนเองอยู่เสมอ
  เพื่อปรับปรุงความรู้ความสามารถและทักษะในการทำงาน

  ให้เพียงพอ

- พร้อมรับการประเมินผลงานอย่างใจกว้างและนำมาปรับปรุงตนเอง

- พัฒนาความรู้ ความสามารถและทักษะของตนเองให้เหมาะสมกับคุณสมบัติที่จำเป็นต่อการปฏิบัติ

งานนั้นๆ

6.9.2 พัฒนาตนเองอย่างต่อเนื่อง เพื่อก้าวให้ทันต่อการเปลี่ยนแปลง

  - หมั่นศึกษาหาความรู้และวิทยาการใหม่ๆ ทุกครั้งที่มีโอกาส

  - นำความรู้และประสบการณ์ที่ได้รับจากการอบรมและสัมมนามาปรับใช้ให้เกิดประโยชน์สูงสุด

  - พัฒนาตนเองเพื่อให้เป็นแบบอย่างที่ดีแก่ผู้ร่วมงานและบุคคลอื่น

  - ติดตามการเปลี่ยนแปลงขององค์กรภายนอก เพื่อเพิ่มพูนความรู้ความสามารถในการปฏิบัติงาน

  ของตนเอง

6.9.3 ร่วมส่งเสริมพัฒนาและสนับสนุนผู้ใต้บังคับบัญชาให้ทำงานอย่างเต็มประสิทธิภาพ

  - ให้โอกาสผู้ใต้บังคับบัญชาได้ทำงานในหน้าที่ใหม่ๆ เพื่อเป็นการเพิ่มทักษะที่หลากหลาย

  - ให้ความสำคัญและความสนใจในการประเมินศักยภาพ และผลงานของผู้ใต้บังคับบัญชาอย่าง

  สม่ำเสมอ

  - นำเอาจุดเด่นและทักษะของผู้ใต้บังคับบัญชาออกมาใช้ให้เกิดประโยชน์สูงสุด

  - สอนงานและถ่ายทอดความรู้ต่างๆ ให้ผู้ใต้บังคับบัญชาอยู่เสมอ

6.10. การทำงานอย่างมีประสิทธิภาพและไม่สิ้นเปลือง (Efficiency and Economy)

กรรมการ ผู้บริหาร และพนักงานทุกระดับควรทำงานโดยเน้นการพัฒนาตนเอง และวิธีการทำงานให้ดีที่สุดอยู่เสมอด้วยการวางแผนแสวงหาแนวทางป้องกันรวมทั้งประเมินทางเลือก และตัดสินใจแก้ปัญหา เพื่อให้สามารถบรรลุเป้าหมายที่ได้ตั้งไว้ด้วยการใช้ทรัพยากรอย่างประหยัด ไม่สิ้นเปลือง และใช้เวลาอย่างคุ้มค่าที่สุด

6.10.1 ทำงานโดยมีเป้าหมายที่ชัดเจน

- เน้นการทำงานให้สอดคล้องกับวัตถุประสงค์หลัก วิสัยทัศน์และค่านิยมร่วมของบริษัท

- มีเป้าหมายในการทำงาน และพยายามทำให้ได้ตามที่กำหนดไว้

- กำหนดเป้าหมายที่ท้าทาย วัดได้และเป็นไปได้

6.10.2 ปรับปรุงกระบวนการทำงานให้รวดเร็ว ถูกต้อง และทันต่อเหตุการณ์อยู่เสมอ

- วางแผน จัดลำดับความสำคัญเร่งด่วนของงานและพยายามทำให้สำเร็จตามเป้าหมาย

- ค้นหาวิธีการปรับปรุงประสิทธิภาพการทำงานอยู่เสมอ

- ยินดีรับฟังคำวิพากษ์วิจารณ์ หรือข้อเสนอแนะจากผู้อื่น เพื่อนำมาปรับปรุงวิธีการทำงาน

- หมั่นตรวจสอบและพัฒนาประสิทธิภาพการทำงานของเราให้ทัดเทียมกับองค์กรชั้นนำอื่นอยู่เสมอ

6.10.3 ใช้ทรัพยากรของบริษัทอย่างรู้ค่า

- ตรงต่อเวลา และตรงต่อนัดหมาย

- ทุ่มเทความสามารถ และใช้ศักยภาพของตนเองอย่างเต็มที่เพื่อทำงานให้สำเร็จ

- ปฏิบัติงานให้ดีที่สุด ด้วยเวลาน้อยที่สุด

- ใช้เครื่องมือ อุปกรณ์ และงบประมาณของบริษัทอย่างประหยัดและคุ้มค่า

- ช่วยกันสอดส่องดูแลรักษาอุปกรณ์ และเครื่องมือเครื่องใช้ของบริษัท

6.11. ความคิดสร้างสรรค์

กรรมการ ผู้บริหาร และพนักงานทุกระดับ จะมุ่งเสริมสร้างความสามารถในการคิดสร้างสรรค์
(Creativity) แนวทางใหม่ๆในการปรับปรุงงานของบริษัท โดยการคิดออกนอกกรอบ
ทดลองลงมือปฏิบัติจนเกิดแนวทางที่ดีกว่าและเกิดนวัตกรรม (innovation)
อันส่งผลในการเพิ่มขีดความสามารถในการแข่งขันของบริษัท มีผู้กล่าวกันว่าความสำเร็จ
(success) เป็นอุปสรรคอันหนึ่งต่อการสร้างความคิดสร้างสรรค์
เพราะองค์กรมักจะยึดติดกับความสำเร็จจากวิธีการที่ผ่านมาในอดีตจนไม่ยอมรับความคิดใหม่ๆ

6.12. การใช้ข้อมูลภายใน เพื่อประโยชน์ของตนเอง หรือผู้อื่น

กรรมการ ผู้บริหาร และพนักงานทุกระดับต้องไม่ใช้ข้อมูลภายใน (Inside Information)
ของบริษัทที่มีสาระสำคัญ และยังไม่ได้เปิดเผยต่อสาธารณชนเพื่อประโยชน์ของตนเอง หรือผู้อื่น

6.13. การมีส่วนร่วมในกิจกรรมทางการเมือง

กรรมการ ผู้บริหาร และพนักงานทุกระดับ
มีเสรีภาพในการร่วมกิจกรรมทางการเมืองภายใต้บทบัญญัติแห่งรัฐธรรมนูญ แต่ทั้งนี้
กรรมการผู้บริหารหรือพนักงานต้องไม่แอบอ้างความเป็นพนักงานหรือนำทรัพย์สิน
อุปกรณ์เครื่องมือใดๆ ของบริษัทเพื่อประโยชน์ในการดำเนินการใดๆ ในทางการเมือง

6.14. การให้ข้อมูลข่าวสาร หรือให้สัมภาษณ์ต่อสื่อมวลชน หรือต่อสาธารณชน

การให้ข้อมูลใดๆ เกี่ยวกับบริษัทต้องอยู่บนพื้นฐานข้อมูลที่เป็นจริง
ถูกต้องและปฏิบัติด้วยความระมัดระวังผู้ที่ไม่มีหน้าที่เกี่ยวข้องหรือไม่ได้รับมอบหมาย
ไม่สามารถให้ข้อมูลข่าวสารหรือให้สัมภาษณ์ต่อสื่อมวลชนหรือต่อสาธารณ ชนใดๆ
เกี่ยวกับหรือพาดพิงบริษัท ไม่ว่าในด้านใดอันอาจส่งผลกระทบต่อชื่อเสียง
และการดำเนินธุรกิจของบริษัท

6.15. ความขัดแย้งทางผลประโยชน์ (Conflict of Interests)

6.15.1 การรับเงินหรือประโยชน์ตอบแทน

  กรรมการ ผู้บริหาร หรือพนักงานที่มีส่วนเกี่ยวข้องกับผลประโยชน์ หรือผลตอบแทนใดๆ
  อันอาจทำให้

  กรรมการ ผู้บริหาร หรือพนักงานขาดความเป็นอิสระในการปฏิบัติหน้าที่ของตน และมีผลกระทบต่อ

  ผลประโยชน์ของลูกค้าและบริษัท พึงปฏิบัติดังนี้

  6.15.1.1 กรรมการ ผู้บริหาร และพนักงานทุกระดับ ต้องไม่รับเงินหรือประโยชน์ตอบแทนใดๆ
  เป็นการส่วนตัว

  จากลูกค้าคู่ค้า ของบริษัทหรือจากบุคคลใดอันเนื่องจากการทำงานในนามบริษัท

  6.15.1.2 กรรมการ ผู้บริหาร
  และพนักงานทุกระดับจะไม่กู้ยืมเงินหรือเรี่ยไรเงินจากลูกค้าหรือผู้ทำธุรกิจกับ

  บริษัท เว้นแต่
  เป็นการกู้ยืมเงินจากธนาคารหรือสถาบันการเงินในฐานะของลูกค้าของธนาคารหรือ

  หรือสถาบันการเงินดังกล่าว

6.15.1.3 กรรมการ ผู้บริหาร และพนักงานทุกระดับจะไม่รับของขวัญที่มีมูลค่าเกินกว่าปกติ
ประเพณีนิยมที่

บุคคลทั่วไปพึงปฏิบัติต่อกัน

6.15.2 การประกอบธุรกิจอื่นนอกบริษัท

  การทำธุรกิจส่วนตัวไดๆ ของกรรมการ ผู้บริหาร และพนักงาน
  ต้องไม่กระทบต่อการปฏิบัติหน้าที่และเวลาทำงานของบริษัท การทำธุรกิจใดๆ กับบริษัท
  ทั้งในนามส่วนตัวครอบครัว หรือในนามนิติบุคคลใดๆ
  ที่ตนมีส่วนได้ส่วนเสียจะต้องเปิดเผยรายการดังกล่าวตามหลักเกณฑ์ที่บริษัท กำหนด

  ห้าม กรรมการ ผู้บริหาร
  และพนักงานประกอบธุรกิจหรือมีส่วนร่วมในธุรกิจใดอันเป็นการแข่งขันกับธุรกิจ

ของบริษัท ไม่ว่าผู้บริหารหรือพนักงานดังกล่าวจะได้รับประโยชน์โดยตรง หรือโดยอ้อมก็ตาม

6.16 การปฏิบัติตามกฎหมาย ระเบียบ และข้อบังคับ

กรรมการ ผู้บริหาร และพนักงานทุกคนต้องปฏิบัติตนให้อยู่ในกรอบของกฎหมาย ระเบียบ
และต้องไม่มีส่วนรู้เห็น ช่วยเหลือ หรือกระทำการใดๆ อันเป็นการละเมิด ฝ่าฝืนกฎหมาย

6.17 การรักษาทรัพย์สินของบริษัท

กรรมการ ผู้บริหาร และพนักงานทุกระดับมีหน้าที่
และความรับผิดชอบในการดูแลรักษาการใช้ทรัพย์สินของบริษัทเพื่อประโยชน์สูงสุดของบริษัท
โดยไม่นำไปใช้เพื่อประโยชน์ของตนเอง หรือผู้อื่น

6.18 การกำกับดูแลและรายงาน

กรรมการ ผู้บริหาร และพนักงานทุกคนต้องปฏิบัติตามจรรยาบรรณอย่างเคร่งครัด
ในกรณีที่มีการพบเห็นการปฏิบัติที่อาจขัดต่อจรรยาบรรณ ให้รายงานผู้บังคับบัญชา
หรือฝ่ายทรัพยากรบุคคล หรือฝ่ายตรวจสอบภายใน หรือคณะกรรมการตรวจสอบแล้วแต่กรณี

ผู้บริหารและผู้บังคับบัญชามีหน้าที่ในการสอดส่องดูแลและส่งเสริมผู้ใต้บังคับบัญชา
ปฏิบัติตามจรรยาบรรณที่กำหนด อย่างไรก็ตามจรรยาบรรณนี้ อาจยังไม่ครอบคลุมในทุกกรณี
หากมีคำถามหรือข้อสงสัยให้ผู้บริหารและพนักงานปรึกษาผู้บังคับบัญชาตามลำดับขั้นในกรณีที่มีข้อขัดแย้ง
การตีความ ให้ถือคำชี้ขาดของประธานกรรมการ บริหารเป็นที่สุด